  Туспуктэм: Константин Вознесенских Майя Бывальцева Удмуртиын крестьян (фермер) возёсъёс но гурт возёсъя потребкооперативъёслы грант висъян понна вожвылъяськонлы йылпумъянъёс лэсьтӥзы. Оглом 115 миллион манет котыр сётозы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Семьяен феремер ужез нуыны мылкыд карисьёслэсь 23 куриськон вуиз. Вормисе укмысэз потӥзы, соос оглом 74 миллион 943 сюрс 554 манет басьтозы. Валтӥсь ӧръёс – будосъёсты будэтон но сӥльлы пудо вордон. Гурт возёсъя потребительской кооперативъёслэсь ньыль куриськон вуиз. Кыкезлы оглом 39 миллион 789 сюрс манет висъялозы. Соос коньдонзэс будосъёсты вордон но переработка удысэ понозы. Тодэ вайытом, 2022-тӥ арын семья фермаослы но кооперативъёслы 230 миллион манет котыр висъязы. Тегъёс: Удмуртия грантъёс фермеръёс гуртвозёс  